Константин Величков
XIII. В катакомбите

chitanka.info

Таз нощ на Палатинский хълм се дава

пир страшен. Празва римската тълпа

и кесар с пламъци я осветлява

на живи человечески тела!

Във катакомбите все жаловити

пристигат вести. Всяка вест гласът

задуша на молящите в гърдите

и вопли екват горки в всеки кът.

Внезапно слушат, химна се раздава

и блясък чуден всички ослепява.

О, дивна радост! Зад разкритий храм

всред праведници с венци на главите

Исуса гледат, кат сияй в тъмите

на кръста святий с лучезарний плам!

Издание:

К. Величков. Съчинения в пет тома. Подбор и редакция: Илия Тодоров. Български писател, С. 1986

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.